**Prof. dr. Peter Trkman**

Dr. Peter Trkman je eden vodilnih raziskovalcev in strokovnjakov na področjih managementa poslovnih procesov, managementa oskrbovalnih verig, privzemanja tehnologije in poslovnih modelov. Objavil je več kot 80 člankov in poglavij v knjigah, med drugim 24 člankov v znanstvenih revijah prve četrtine (kategorija A1). Članki Petra Trkmana so bili citirani več kot 4000-krat. Njegov h-indeks je 27. Pet izmed njegovih znanstveno-raziskovalnih člankov je v zgornjem centilu najbolj citiranih v Scopusu. Za svoje raziskovalno delo je prejel številne nagrade. Dejaven je tudi kot recenzent pri 35 revijah Bil je gostujoči profesor na številnih tujih univerzah, kjer raziskuje in predava o temah, tesno povezanih z njegovim strokovnim delom. Sodeloval je pri številnih svetovalnih projektih za slovenske in tuje organizacije. Poleg tega je bil vodja pri treh temeljnih raziskovalnih projektih. Pri vseh predmetih ima nadpovprečne študentske anketne ocene. Bil je mentor pri več kot 90 zaključnih delih študentov.